CELEX: 32017R2231
Language: lv
Date: 2017-12-04 00:00:00
Title: Komisijas Īstenošanas regula (ES) 2017/2231 (2017. gada 4. decembris), ar ko attiecībā uz 6-fitāzes atļaujas turētāja nosaukumu groza Īstenošanas regulu (ES) 2016/329 (Dokuments attiecas uz EEZ. )

5.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 319/28
            
         KOMISIJAS ĪSTENOŠANAS REGULA (ES) 2017/2231
   (2017. gada 4. decembris),
   ar ko attiecībā uz 6-fitāzes atļaujas turētāja nosaukumu groza Īstenošanas regulu (ES) 2016/329
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Uzņēmums Kaesler Nutrition GmbH saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosināts mainīt Komisijas Īstenošanas regulā (ES) 2016/329 (2) norādīto atļaujas turētāja nosaukumu.
            
         
               (2)
            
            
               Barības piedevas 6-fitāzes atļaujas turētājs Lohmann Animal Nutrition GmbH ir mainījis savu uzņēmuma nosaukumu uz Kaesler Nutrition GmbH, kas ir spēkā no 2017. gada 3. jūlija. Pieteikuma iesniedzējs ir iesniedzis attiecīgus datus, kas pamato tā pieprasījumu.
            
         
               (3)
            
            
               Atļaujas turētāja ierosinātā nosaukuma maiņa ir tikai administratīva un neparedz attiecīgo piedevu novērtēšanu no jauna. Par pieteikumu tika informēta Eiropas Pārtikas nekaitīguma iestāde.
            
         
               (4)
            
            
               Lai Kaesler Nutrition GmbH varētu izmantot savas tirdzniecības tiesības, ir jāmaina atļaujas turētāja nosaukums. Tāpēc Īstenošanas regula (ES) 2016/329 būtu attiecīgi jāgroza.
            
         
               (5)
            
            
               Nekaitīguma apsvērumi neliek šajā regulā paredzētos grozījumus piemērot nekavējoties, tāpēc ir lietderīgi paredzēt pārejas periodu, kurā barības piedevu 6-fitāzi, kā arī šo barības piedevu saturošus premiksus un barības maisījumus, kuri atbilst noteikumiem, kas bija piemērojami pirms šīs regulas stāšanās spēkā, var turpināt laist tirgū un izmantot, līdz beidzas esošie krājumi.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) 2016/329
   Īstenošanas regulu (ES) 2016/329 groza šādi:
   
               1)
            
            
               virsrakstā vārdkopu “atļaujas turētājs Lohmann Animal Nutrition GmbH” aizstāj ar vārdkopu “atļaujas turētājs Kaesler Nutrition GmbH”;
            
         
               2)
            
            
               pielikuma tabulas otrajā slejā ar virsrakstu “Atļaujas turētāja nosaukums” vārdkopu “Lohmann Animal Nutrition GmbH” aizstāj ar vārdkopu “Kaesler Nutrition GmbH”.
            
         2. pants
   Pārejas pasākumi
   Īstenošanas regulas (ES) 2016/329 pielikumā norādīto barības piedevu 6-fitāzi, kā arī šo piedevu saturošus premiksus un barības maisījumus, kas ražoti un marķēti pirms 2017. gada 25. decembra saskaņā ar noteikumiem, kas bija piemērojami pirms 2017. gada 25. decembra, arī turpmāk drīkst laist tirgū un izmantot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 4. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2016. gada 8. marta Īstenošanas regula (ES) 2016/329 par atļauju lietot 6-fitāzi par barības piedevu visām putnu sugām un atšķirtiem sivēniem, nobarojamām cūkām, sivēnmātēm un mazāk izplatītām cūku sugām (atļaujas turētājs Lohmann Animal Nutrition GmbH) (OV L 62, 9.3.2016., 5. lpp.).